Държавен вестник, бр. 38, 2021 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  38
196 
 
 
 
 
ПРИЛОЖЕНИЕ 4 
 
 
 
ПРОЦЕДУРИ ЗА АНАЛИЗ НА ХАРАКТЕРА И ПОСЛЕДСТВИЯТА ОТ 
НЕИЗПРАВНОСТИТЕ  
 
1       Въведение 
 
1.1    При традиционните плавателни съдове е било възможно да се посочат някои 
аспекти на проектирането или строителството с известна степен на подробност, по 
начин, който съответства на определено ниво на риск, което през годините е било 
интуитивно прието, без да се налага да бъде дефинирано. 
 
1.2    С развитието на големите високоскоростни плавателни съдове този необходим опит 
не е широко достъпен.   Въпреки това, с вече широкото приемане на подхода на 
вероятностите към оценките на безопасността в отрасъла като цяло се използва анализ на 
показателите за повредите , за да се подпомогне оценката на безопасността на 
високоскоростните плавателни съдове. 
 
1.3    Трябва да бъде извършена практическа, реалистична и документирана оценка на 
характеристиките на повредите на плавателния съд и неговите съставни системи с цел да 
се определят и проучат възможните съществени състояния на повреда. 
 
1.4    Настоящото приложение описва анализа на характера и последствията от повредите 
и дава насоки за прилагането му чрез: 
 
.1      разясняване на основни принципи; 
 
.2      осигуряване на необходимите процедурни стъпки за извършване на анализа; 
 
.3      определяне на подходящите термини, допускания, мерки и режими на повреда; 
и 
 
.4      предоставяне на примерни работни листове. 
 
1.5    Анализът на характера и последствията от повредите  за високоскоростни 
плавателни съдове се базира на концепция за една повреда, съгласно която всяка система 
на различни нива от функционалната йерархия се приема за повреда поради една 
вероятна причина в даден момент.   Ефектите от предполагаемата повреда  се анализират 
и класифицират според тяхната тежест.  Тези ефекти могат да включват вторични 
повреди (или множество повреди) на друго ниво. Срещу всеки режим на повреда, който 
може да има катастрофален ефект върху плавателния съд, се взимат мерки чрез добавяне 
на резервни системи или оборудване, освен ако вероятността от такава повреда е 
изключително малка (вижте раздел 13).  За режими на повреди, причиняващи опасни 
ефекти, могат да бъдат предприети коригиращи мерки.  Изготвя се тестова програма, за 
да се потвърдят заключенията от анализа на характера и последствията от повредите. 
 
1.6    Въпреки че анализът на характера и последствията от повредите се предлага като 
една от най-гъвкавите техники за анализ, се приема, че съществуват и други методи, 
които могат да бъдат използвани и които при определени обстоятелства могат да 
предложат също толкова всеобхватна представа за определени характеристики на 
повредите. 
197 
 
 
2         Цели 
 
2.1       Основната цел на анализа на характера и последствията от повредите е да осигури 
цялостно, систематично и документирано разследване, което да установи важните условия 
на повреда на плавателния съд и да оцени тяхното значение за безопасността на 
плавателния съд, неговите пътници и околната среда. 
 
2.2       Основните цели на анализа са: 
 
.1 
да предостави на Администрацията резултатите от проверката на 
характеристиките на повреда на плавателния съд, за да подпомогне оценката 
на нивата на безопасност, предложени за експлоатацията на плавателния съд; 
 
.2 
да предостави на операторите на плавателния съд данни за изготвяне на 
всеобхватни програми и документация за обучение, експлоатация и 
поддръжка; и 
 
.3        да предостави на проектантите на плавателни съдове и системи данни за 
проверка на предложените от тях проекти. 
 
3          Обхват на приложение 
 
3.1        Анализът на характера и последствията от повредите се извършва за всеки 
високоскоростен плавателен съд преди пускането му в експлоатация по отношение на 
системите, изисквани съгласно разпоредбите на 5.2, 9.1.10, 12.1.1 и 16.2.6 от настоящия 
Кодекс. 
 
3.2       За плавателни съдове с един и същ дизайн и с едно и също оборудване един анализ 
на характера и последствията от повредите на водещия плавателен съд е достатъчен, но 
всеки плавателен съд подлежи на заключителни изпитвания. 
 
4          Анализ на характера и последствията от повредите в системите 
 
4.1       Преди да се пристъпи към подробен анализ на характера и последствията от 
повредите на системните елементи върху функционалността на системата, е необходимо да 
се извърши анализ на функционалните неизправности на важните системи на плавателния 
съд.   По този начин само системи, които не преминават успешно анализа на 
функционалните неизправности, трябва да бъдат проучени от по-подробен анализ на 
характера и последствията от повредите. 
 
4.2       При провеждане на анализ на характера и последствията от повредите в системите 
се вземат предвид следните типични режими на работа при нормални проектни условия на 
плавателния съд: 
 
.1         нормални условия на плаване при пълна скорост; 
 
.2         максимално допустима експлоатационна скорост в води с натоварен трафик ; 
и 
 
.3         маневриране за заставане/снемане. 
 
4.3       Функционалната взаимозависимост на тези системи се описва в блокови диаграми, 
дървовидни диаграми на повредите или в описателен формат, за да се даде възможност за